Seun kom op ouers se lyke afRyno Greeff het op die lyke van sy vermoorde ouers in hul huis in Sandton afgekom nadat ŉ vriendin hom gevra het om te gaan kyk wat aangaan nadat hulle nie vir ŉ afspraak opgedaag het nie. Beeld berig Greeff het Vrydagmiddag van Pretoria na sy ouers se huis in Johannesburg gery waar hy op sy ouers, Bets en Gawie (albei 79), se lyke afgekom het. ŉ Vriendin het Greeff gebel nadat sy ouers nie vir ŉ afspraak opgedaag het nie. Greeff het aan die dagblad gesê sy ouers se huis was gesluit toe hy daar aangekom het. Hy het die huis oopgesluit en sy ma se liggaam in die slaapkamer gekry met haar hande en voete wat vasgebind was en haar mond wat met ŉ plastieksak toegebind was. Hy het sy pa buite in sy werkswinkel gekry met sy hande, voete en mond wat ook soos sy ma sŉ vasgebind was. Die polisie ondersoek ŉ saak van moord en huisbraak. ŉ Voertuig en elektroniese toerusting is gesteel. Die Greeffs word ook oorleef deur hulle vier kleinkinders. Lees meer hier.